Brandstofpryse styg dalk skerp | Maroela Media
Die Automobiel-Assosiasie (AA) van Suid-Afrika (AA) het Vrydag gesê motoriste kan waarskynlik nóg 'n skerp styging in brandstofpryse aan die einde van die maand verwag.
Die AA grond sy voorspelling op ongeouditeerde data van die Sentrale Energiefonds.
Petrol kan na verwagting met 80c per liter styg, terwyl diesel sowat 61c per liter duurder gaan word. Die prys van paraffien kan met 63c per liter styg.
"Die probleem lê by internasionale oliepryse wat elke dag toeneem. 'n Algemene styging in positiewe sentiment terwyl Covid-19-entstof versprei word, werk saam met 'n toename in ekonomiese bedrywighede en verhoog die vraag na olie – en dit sleep pryse saam."
Die AA sê die wisselkoers het in die eerste twee weke van die maand nie 'n beduidende bydrae tot die verwagte toenames gelewer nie.
"Hoewel die rand, gemeet teen onlangse standaarde, betreklik sterk is, is die enigste hoop op verligting 'n daling in oliepryse. Ongelukkig is aanduidings dat die situasie voor die einde van die maand verder gaan versleg."
Wonder wat nog?
Nog steeds baie goedkoper as drank.Die @NC het agtergekom daar is nou minder om te steel nou maak hulle ons betaal.
As hulle al die belasting wat die staat met bysit die hele tyd bietjie wegvat sal ons baie minder betaal want hulle maak definitief nie die paaie reg nie ensv.